Uznesenie podpredsedu Súdneho dvora z 5. júla 2018 – Müller a i./QH
[vec C‑187/18 P(I)]
„Odvolanie – Vedľajšie účastníctvo – Návrh na vstup do konania ako vedľajší účastník podaný po uplynutí lehoty šiestich týždňov uvedenej v článku 143 ods. 1 Rokovacieho poriadku Všeobecného súdu – Prípustnosť – Článok 47 Charty základných práv Európskej únie – Článok 129 ods. 4 Rokovacieho poriadku Súdneho dvora – Článok 45 Štatútu Súdneho dvora Európskej únie – Vyššia moc – Ospravedlniteľný omyl“
1.      Súdne konanie – Vedľajšie účastníctvo – Lehoty – Kogentný charakter
(Charta základných práv Európskej únie, článok 47; Rokovací poriadok Všeobecného súdu, článok 143 ods. 1)
(pozri body 19 – 21, 24, 25)
2.      Odvolanie – Dôvody – Nedostatok odôvodnenia – Uplatnenie implicitného odôvodnenia Všeobecným súdom – Prípustnosť – Podmienky
(článok 256 ZFEÚ; Štatút Súdneho dvora, článok 36 a článok 53 prvý odsek)
(pozri body 29, 30)
3.      Súdne konanie – Vedľajšie účastníctvo – Lehoty – Preklúzia – Náhoda alebo vyššia moc – Pojem
(Štatút Súdneho dvora, článok 45; Rokovací poriadok Všeobecného súdu, článok 143 ods. 1)
(pozri bod 39)
4.      Súdne konanie – Vedľajšie účastníctvo – Lehoty – Preklúzia – Ospravedlniteľný omyl – Pojem
(Štatút Súdneho dvora, článok 45)
(pozri bod 42)
Výrok
1.
Uznesenie predsedu prvej komory Všeobecného súdu Európskej únie z 22. februára 2018, QH/Parlament (T‑748/16, neuverejnené, EU:T:2018:104), sa zrušuje.
2.
Žiadosť na vstup do konania vo veci T‑748/16, ktorú podali Ute Müller, Anna Colombo, Utta Tuttlies a Michael Hoppe, ako vedľajší účastníci konania, sa zamieta.
3.
Ute Müller, Anna Colombo, Utta Tuttlies a Michael Hoppe znášajú svoje vlastné trovy konania týkajúce sa odvolacieho konania, ako aj konania na prvom stupni.
4.
QH znáša svoje vlastné trovy odvolacieho konania.